ਪਰਿਵਰਤਨ: ਸਕੂਲ ਲਈ ਵਧੀਆ ਸ਼ੁਰੂਆਤ

ਸਿੱਖਣ ਅਤੇ ਵਿਕਾਸ ਦੇ ਪਰਿਵਰਤਨ ਬਿਓਰੇ ਨੂੰ ਪੂਰਾ ਕਰਨ ਵਿੱਚ ਮਦਦ ਕਰਨ ਲਈ ਪਰਿਵਾਰਾਂ ਲਈ ਦਿਸ਼ਾ-ਨਿਰਦੇਸ਼।

## ਸਕੂਲ ਦੀ ਵਧੀਆ ਸ਼ੁਰੂਆਤ ਕਿਉਂ ਮਹੱਤਵਪੂਰਣ ਹੈ?

ਸਕੂਲ ਵਿੱਚ ਵਧੀਆ ਸ਼ੁਰੂਆਤ ਤੁਹਾਡੇ ਬੱਚੇ ਲਈ ਬਿਹਤਰ ਸਿੱਖਣ ਅਤੇ ਭਲਾਈ ਦੇ ਨਤੀਜਿਆਂ ਵੱਲ ਲੈ ਜਾਂਦੀ ਹੈ। ਇਹ:

* ਉਹਨਾਂ ਦੇ ਸਿੱਖਣ ਅਤੇ ਵਿਕਾਸ ਵਿੱਚ ਰੁਕਾਵਟਾਂ ਤੋਂ ਬਚਾਉਂਦੀ ਹੈ
* ਤੁਹਾਡੇ ਬੱਚੇ ਨੂੰ ਸੁਰੱਖਿਅਤ, ਆਤਮ-ਵਿਸ਼ਵਾਸੀ ਅਤੇ ਜੁੜਿਆ ਮਹਿਸੂਸ ਕਰਨ ਵਿੱਚ ਮਦਦ ਕਰਦੀ ਹੈ
* ਲਚਕੀਲੇਪਣ ਨੂੰ ਉਤਸ਼ਾਹਿਤ ਕਰਦੀ ਹੈ।

## ਸਿੱਖਣ ਅਤੇ ਵਿਕਾਸ ਦਾ ਪਰਿਵਰਤਨ ਬਿਓਰਾ ਕੀ ਹੈ?

ਸਿੱਖਣ ਅਤੇ ਵਿਕਾਸ ਦਾ ਪਰਿਵਰਤਨ ਬਿਓਰਾ (ਜਿਸ ਨੂੰ ਪਰਿਵਰਤਨ ਬਿਓਰੇ ਵਜੋਂ ਜਾਣਿਆ ਜਾਂਦਾ ਹੈ) ਹਰ ਬੱਚੇ ਵਾਸਤੇ ਲਿਖਿਆ ਜਾਂਦਾ ਹੈ, ਜਿਵੇਂ ਉਹ ਬਚਪਨ ਦੀ ਮੁੱਢਲੀ ਸੇਵਾ ਤੋਂ ਸਕੂਲ ਵੱਲ ਨੂੰ ਜਾਂਦੇ ਹਨ। ਪਰਿਵਰਤਨ ਬਿਓਰਾ ਸੇਵਾਵਾਂ, ਸਕੂਲਾਂ ਅਤੇ ਪਰਿਵਾਰਾਂ ਦੇ ਵਿਚਕਾਰ ਜਾਣਕਾਰੀ ਸਾਂਝੀ ਕਰਨਾ ਆਸਾਨ ਬਣਾਉਂਦਾ ਹੈ।

ਤੁਹਾਡੇ ਬੱਚੇ ਦੇ ਪਰਿਵਰਤਨ ਬਿਓਰੇ ਵਿੱਚ ਸ਼ਾਮਲ ਹੋਣਗੇ:

* ਤੁਹਾਡੇ ਬੱਚੇ ਦਾ ਨਾਮ, ਜਨਮ ਦੀ ਤਰੀਕ ਅਤੇ ਫੋਟੋ
* ਤੁਹਾਡਾ ਨਾਮ ਅਤੇ ਸੰਪਰਕ ਦੇ ਵੇਰਵੇ
* ਮੁੱਢਲੀ ਬਚਪਨ ਦੀ ਸੇਵਾ ਅਤੇ ਕਿਸੇ ਹੋਰ ਮੁੱਢਲੇ ਬਚਪਨ ਦੇ ਪੇਸ਼ੇਵਰਾਂ ਦਾ ਨਾਮ ਅਤੇ ਸੰਪਰਕ ਵੇਰਵੇ ਜੋ ਤੁਹਾਡੇ ਬੱਚੇ ਦਾ ਸਹਿਯੋਗ ਕਰ ਰਹੇ ਹਨ।
* ਤੁਹਾਡੇ ਬੱਚੇ ਦੀਆਂ ਰੁਚੀਆਂ, ਹੁਨਰਾਂ ਅਤੇ ਯੋਗਤਾਵਾਂ ਬਾਰੇ ਜਾਣਕਾਰੀ
* ਤੁਹਾਡੇ ਬੱਚੇ ਦੀ ਸਿੱਖਿਆ ਵਿੱਚ ਸਹਾਇਤਾ ਕਰਨ ਲਈ ਅਧਿਆਪਣ ਰਣਨੀਤੀਆਂ

ਇਹ ਜਾਣਕਾਰੀ ਤੁਹਾਡੇ ਬੱਚੇ ਦੇ ਪਰੈੱਪ ਦੇ ਅਧਿਆਪਕ ਨੂੰ ਤੁਹਾਡੇ ਬੱਚੇ ਨੂੰ ਜਾਣਨ ਅਤੇ ਉਹਨਾਂ ਦੀ ਸਿੱਖਣ ਵਾਲੀ ਯੋਜਨਾ ਬਨਾਉਣ ਵਿੱਚ ਮਦਦ ਕਰਦਾ ਹੈ। ਪਰਿਵਰਤਨ ਬਿਓਰਾ ਤੁਹਾਨੂੰ ਸਕੂਲ ਸ਼ੁਰੂ ਕਰਦੇ ਸਮੇਂ ਤੁਹਾਡੇ ਬੱਚੇ ਦੀ ਸਿੱਖਿਆ ਨੂੰ ਸਮਝਣ, ਸਹਾਇਤਾ ਕਰਨ ਅਤੇ ਵਿਚਾਰ-ਵਟਾਂਦਰਾ ਕਰਨ ਵਿੱਚ ਵੀ ਮਦਦ ਕਰ ਸਕਦਾ ਹੈ।

ਜੇ ਤੁਹਾਡਾ ਬੱਚਾ ਸਕੂਲ ਦੇ ਸਮੇਂ ਤੋਂ ਬਾਹਰ ਦੀ ਸੰਭਾਲ (OSHC) ਵਿੱਚ ਜਾਵੇਗਾ, ਤਾਂ OSHC ਸੇਵਾ ਨੂੰ ਪਰਿਵਰਤਨ ਬਿਓਰੇ ਦੀ ਇਕ ਨਕਲ ਵੀ ਦਿੱਤੀ ਜਾਵੇਗੀ।

ਤੁਹਾਡੇ ਬੱਚੇ ਦਾ ਪਰਿਵਰਤਨ ਬਿਓਰਾ ਮਦਦ ਕਰਦਾ ਹੈ:

* ਆਪਣੇ ਬੱਚੇ ਦੇ ਹਿੱਤਾਂ ਵਾਸਤੇ ਯੋਜਨਾ ਬਨਾਉਣ ਲਈ
* ਆਪਣੇ ਬੱਚੇ ਦੀ ਮੁੱਢਲੀ ਬਚਪਨ ਵਾਲੀ ਸੇਵਾ ਤੋਂ ਸਕੂਲ ਤੱਕ ਨਿਰਵਿਘਨ ਪਰਿਵਰਤਨ ਵਿੱਚ ਸਹਾਇਤਾ ਕਰਨ ਲਈ।

## ਪਰਿਵਰਤਨ ਬਿਓਰੇ ਵਿੱਚ ਤੁਹਾਡਾ ਯੋਗਦਾਨ

ਤੁਸੀਂ ਆਪਣੇ ਬੱਚੇ ਨੂੰ ਉਸ ਦੇ ਪਰਿਵਰਤਨ ਬਿਓਰੇ ਵਿੱਚ ਯੋਗਦਾਨ ਪਾ ਕੇ ਸਕੂਲ ਵਿੱਚ ਵਧੀਆ ਸ਼ੁਰੂਆਤ ਕਰਨ ਵਿੱਚ ਮਦਦ ਕਰ ਸਕਦੇ ਹੋ।

ਪਰਿਵਰਤਨ ਬਿਓਰੇ ਵਿੱਚ ਵੱਖ-ਵੱਖ ਲੋਕਾਂ ਦੇ ਭਰਨ ਲਈ ਹਿੱਸੇ ਹਨ।

**ਭਾਗ 1 ਅਤੇ 1.1** ਤੁਹਾਡੇ ਬੱਚੇ ਦੇ ਮੁੱਢਲੇ ਬਚਪਨ ਦੇ ਸਿੱਖਿਅਕ ਦੁਆਰਾ ਪੂਰੇ ਕੀਤੇ ਜਾਂਦੇ ਹਨ।

**ਭਾਗ 1.2** ਤੁਹਾਡੇ ਬੱਚੇ ਦੇ ਮੁੱਢਲੇ ਬਚਪਨ ਦੇ ਸਿੱਖਿਅਕ ਦੁਆਰਾ ਪੂਰਾ ਕੀਤਾ ਜਾ ਸਕਦਾ ਹੈ, ਜੇ ਤੁਹਾਡੇ ਬੱਚੇ ਨੂੰ ਵਿਕਾਸ ਵਿੱਚ ਦੇਰੀ ਜਾਂ ਅਪੰਗਤਾ ਹੈ। ਬਚਪਨ ਦੇ ਹੋਰ ਪੇਸ਼ੇਵਰ ਜੋ ਤੁਹਾਡੇ ਬੱਚੇ ਦਾ ਸਹਿਯੋਗ ਕਰਦੇ ਹਨ ਉਹ ਵੀ ਯੋਗਦਾਨ ਪਾ ਸਕਦੇ ਹਨ।

**ਭਾਗ 2: ਬੱਚਾ** ਤੁਹਾਡੇ ਬੱਚੇ ਦੁਆਰਾ ਪੂਰਾ ਕੀਤਾ ਜਾਂਦਾ ਹੈ, ਜਿਸ ਵਿੱਚ ਤੁਹਾਡੇ ਜਾਂ ਬਚਪਨ ਦੇ ਮੁੱਢਲੇ ਸਿੱਖਿਅਕ ਵਰਗੇ ਜਾਣੇ-ਪਛਾਣੇ ਬਾਲਗ ਦੀ ਮਦਦ ਲਈ ਜਾ ਸਕਦੀ ਹੈ।

**ਭਾਗ 3: ਪਰਿਵਾਰ** ਇਹ ਤੁਸੀਂ ਭਰਨਾ ਹੈ। ਇਹ ਇਹਨਾਂ ਬਾਰੇ ਤੁਹਾਡੇ ਮਹੱਤਵਪੂਰਣ ਵਿਚਾਰਾਂ ਦੀ ਮੰਗ ਕਰਦਾ ਹੈ:

* ਤੁਹਾਡੇ ਬੱਚੇ ਦੀਆਂ ਰੁਚੀਆਂ
* ਸਕੂਲ ਵਿੱਚ ਤੁਹਾਡੇ ਬੱਚੇ ਵਾਸਤੇ ਤੁਹਾਡੀਆਂ ਉਮੀਦਾਂ, ਇੱਛਾਵਾਂ ਅਤੇ ਟੀਚੇ।

ਇਹ ਜਾਣਕਾਰੀ ਤੁਹਾਡੇ ਬੱਚੇ ਦੇ ਅਧਿਆਪਕ (ਅਤੇ ਉਹਨਾਂ ਦੇ OSHC ਸਿੱਖਿਅਕ, ਜੇ ਉਹਨਾਂ ਦਾ ਕੋਈ ਹੈ) ਤੁਹਾਡੇ ਅਤੇ ਤੁਹਾਡੇ ਬੱਚੇ ਨਾਲ ਗੱਲਬਾਤ ਕਰਨ ਅਤੇ ਤੁਹਾਡੇ ਬੱਚੇ ਦੀ ਸਿੱਖਣ ਅਤੇ ਵਿਕਾਸ ਵਿੱਚ ਸਹਾਇਤਾ ਕਰਨ ਵਿੱਚ ਮਦਦ ਕਰ ਸਕਦੀ ਹੈ।

## ਅੱਗੇ ਕੀ ਹੁੰਦਾ ਹੈ?

ਆਪਣੇ ਪੂਰੇ ਕੀਤੇ ਭਾਗ 3 (ਅਤੇ ਭਾਗ 2, ਜੇ ਤੁਸੀਂ ਆਪਣੇ ਬੱਚੇ ਦੀ ਇਸ ਵਿੱਚ ਮਦਦ ਕੀਤੀ ਹੈ) ਨੂੰ ਆਪਣੇ ਬੱਚੇ ਦੇ ਮੁੱਢਲੇ ਬਚਪਨ ਦੇ ਸਿੱਖਿਅਕ ਨੂੰ ਵਾਪਸ ਕਰ ਦਿਓ।

ਉਹ ਪਰਿਵਰਤਨ ਬਿਓਰੇ ਦੇ ਸਾਰੇ ਹਿੱਸਿਆਂ ਨੂੰ ਇਕੱਠਾ ਕਰਨਗੇ ਅਤੇ ਇਹਨਾਂ ਨੂੰ ਨਕਲ ਦੇਣਗੇ:

* ਤੁਹਾਨੂੰ
* ਤੁਹਾਡੇ ਬੱਚੇ ਦਾ ਭਵਿੱਖ ਦਾ ਸਕੂਲ
* ਤੁਹਾਡੇ ਬੱਚੇ ਦੀ OSHC ਸੇਵਾ, ਜੇ ਉਹਨਾਂ ਦੀ ਕੋਈ ਹੈ।

ਜੇ ਤੁਸੀਂ ਅਜੇ ਤੱਕ ਕੋਈ ਸਕੂਲ ਨਹੀਂ ਚੁਣਿਆ ਹੈ, ਤਾਂ ਤੁਹਾਨੂੰ ਪਰਿਵਰਤਨ ਬਿਓਰੇ ਦੀ ਦੂਜੀ ਨਕਲ ਦਿੱਤੀ ਜਾਵੇਗੀ। ਜਦੋਂ ਤੁਸੀਂ ਆਪਣੇ ਬੱਚੇ ਨੂੰ ਦਾਖਲ ਕਰਵਾਉਂਦੇ ਹੋ ਤਾਂ ਤੁਸੀਂ ਇਹ ਨਕਲ ਸਕੂਲ ਨੂੰ ਦੇ ਸਕਦੇ ਹੋ।

ਜੇ ਤੁਸੀਂ ਭਾਗ 3 ਨੂੰ ਵਾਪਸ ਨਹੀਂ ਕਰਦੇ, ਤਾਂ ਮੁੱਢਲੇ ਬਚਪਨ ਦਾ ਸਿੱਖਿਅਕ ਅਜੇ ਵੀ ਤੁਹਾਡੇ ਨਾਲ, ਤੁਹਾਡੇ ਬੱਚੇ ਦੇ ਸਕੂਲ ਅਤੇ ਤੁਹਾਡੇ ਬੱਚੇ ਦੀ OSHC ਸੇਵਾ ਦੇ ਨਾਲ ਬਾਕੀ ਪੂਰੇ ਕੀਤੇ ਪਰਿਵਰਤਨ ਬਿਓਰੇ ਨੂੰ ਸਾਂਝਾ ਕਰੇਗਾ, ਜੇ ਉਹਨਾਂ ਕੋਲ ਕੋਈ ਹੈ।

ਪਰਿਵਰਤਨ ਬਿਓਰੇ ਵਿੱਚ ਜਾਣਕਾਰੀ ਸਾਂਝੀ ਕਰਨਾ ਬੱਚਿਆਂ ਨੂੰ ਸਫਲਤਾਪੂਰਵਕ ਸਕੂਲ ਵਿੱਚ ਪਰਿਵਰਤਨ ਹੋਣ ਵਿੱਚ ਮਦਦ ਕਰਦਾ ਹੈ। ਹਾਲਾਂਕਿ, ਜੇ ਤੁਸੀਂ ਨਹੀਂ ਚਾਹੁੰਦੇ ਕਿ ਪਰਿਵਰਤਨ ਬਿਓਰੇ ਨੂੰ ਤੁਹਾਡੇ ਬੱਚੇ ਦੇ ਸਕੂਲ ਨਾਲ ਸਾਂਝਾ ਕੀਤਾ ਜਾਵੇ, ਤਾਂ ਕਿਰਪਾ ਕਰਕੇ ਆਪਣੇ ਬੱਚੇ ਦੇ ਸ਼ੁਰੂਆਤੀ ਬਚਪਨ ਦੇ ਸਿੱਖਿਅਕ ਨਾਲ ਗੱਲ ਕਰੋ।

ਕਈ ਵਾਰ ਵਿਕਟੋਰੀਆ ਦੇ ਸਿੱਖਿਆ ਅਤੇ ਸੰਭਾਲ ਪੇਸ਼ੇਵਰਾਂ ਨੂੰ ਬੱਚੇ ਦੀ ਭਲਾਈ ਜਾਂ ਸੁਰੱਖਿਆ ਨੂੰ ਬਚਾਉਣ ਲਈ ਜਾਣਕਾਰੀ ਸਾਂਝੀ ਕਰਨ ਦੀ ਲੋੜ ਹੁੰਦੀ ਹੈ। ਤੁਹਾਡੀ ਸ਼ੁਰੂਆਤੀ ਬਚਪਨ ਦੀ ਸਿੱਖਿਆ ਸੇਵਾ ਤੁਹਾਡੇ ਬੱਚੇ ਅਤੇ ਪਰਿਵਾਰ ਬਾਰੇ ਜਾਣਕਾਰੀ ਸਾਂਝੀ ਕਰ ਸਕਦੀ ਹੈ, ਜਿੱਥੇ ਸੰਭਾਲ, ਭੇਦਭਾਵ ਵਿਰੋਧੀ, ਕਿੱਤਾਕਾਰੀ ਸਿਹਤ ਅਤੇ ਸੁਰੱਖਿਆ, ਅਤੇ ਬਾਲ ਤੰਦਰੁਸਤੀ ਅਤੇ ਸੁਰੱਖਿਆ ਜ਼ਿੰਮੇਵਾਰੀਆਂ ਦੇ ਆਪਣੇ ਫਰਜ਼ਾਂ ਨੂੰ ਪੂਰਾ ਕਰਨਾ ਜ਼ਰੂਰੀ ਹੋਵੇ। ਵਧੇਰੇ ਜਾਣਕਾਰੀ ਵਾਸਤੇ, ਵੇਖੋ <https://www.vic.gov.au/information-sharing-schemes-and-the-maram-framework>

# ਵਧੇਰੇ ਜਾਣਕਾਰੀ ਵਾਸਤੇ

ਕਿਰਪਾ ਕਰਕੇ ਵੇਖੋ [www.education.vic.gov.au/transitiontoschool](http://www.education.vic.gov.au/transitiontoschool)

ਇਹ ਦਸਤਾਵੇਜ਼ [www.education.vic.gov.au/transitiontoschool](http://www.education.vic.gov.au/transitiontoschool) ਵਿਖੇ ਵੱਖ-ਵੱਖ ਭਾਸ਼ਾਵਾਂ ਵਿੱਚ ਉਪਲਬਧ ਹੈ।